*****

ΚΑΝΟΝΙΣΜΟΣ (ΕΟΚ) αριθ. 1420/83 ΤΗΣ ΕΠΙΤΡΟΠΗΣ

της 2ας Ιουνίου 1983

σχετικά με συμπληρωματικές διατάξεις όσον αφορά τη χορήγηση των επιστροφών κατά την εξαγωγή στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργάνωσης αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 17 παράγραφος 4,

τον κανονισμό (ΕΟΚ) αριθ. 876/68 του Συμβουλίου της 28ης Ιουνίου 1968 περί καθορισμού, στον τομέα του γάλακτος και των γαλακτοκομικών προϊόντων, των γενικών κανόνων για τη χορήγηση επιστροφών κατά την εξαγωγή και τα κριτήρια καθορισμού του ύψους τους (3), όπως τροποποιήθηκε τελευταία από τον κανονισμό (ΕΟΚ) αριθ. 2429/72 (4), και ιδίως το άρθρο 6 παράγραφος 3,

Εκτιμώντας:

ότι, σύμφωνα με τον κανονισμό (ΕΟΚ) αριθ. 876/68, οι επιστροφές για τα προϊόντα που αναφέρονται στο άρθρο 1 του κανονισμού (ΕΟΚ) αριθ. 804/68 που εξάγονται στην φυσική τους κατάσταση πρέπει να καθοριστούν αφού ληφθούν υπόψη ορισμένα στοιχεία· ότι ένα από τα στοιχεία αυτά είναι η τιμή των γαλακτοκομικών προϊόντων στην αγορά της Κοινότητας·

ότι, στην περίπτωση που οι τιμές παρέμβασης των γαλακτοκομικών προϊόντων ανέρχονται στην αρχή μιας νέας περιόδου, οι τιμές των γαλακτοκομικών προϊόντων ανέρχονται στην αρχή μιας νέας περιόδου, οι τιμές των γαλακτοκομικών προϊόντων που παρασκευάζονται μετά την ημερομηνία αυτή επηρεάζονται κανονικά από την άνοδο των τιμών παρέμβασης· ότι, στην περίπτωση αυτή, μπορεί να χρειαστεί να αυξηθούν οι επιστροφές· ότι, ωστόσο, μπορεί να είναι σκόπιμο να περιοριστεί η εφαρμογή των νέων επιστροφών μόνο στα γαλακτοκομικά προϊόντα που παρασκευάζονται κατά τη διάρκεια της νέας περιόδου· ότι, για το λόγο αυτό, μπορεί να καθοριστεί διαφοροποιημένο ποσό απόδοσης για το ίδιο προϊόν και για τον ίδιο προορισμό σύμφωνα με την ημερομηνία παρασκευής του εν λόγω προϊόντος·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Στην περίπτωση που, στην αρχή μιας νέας γαλακτοκομικής περιόδου, δύο ποσά απόδοσης καθορίζονται για το ίδιο προϊόν και τον ίδιο προορισμό, η χορήγηση του μεγαλύτερου ποσού απόδοσης μπορεί να εξαρτάται από την απόδειξη ότι το εξαγόμενο προϊόν παρασκευάστηκε κατά τη διάρκεια της νέας γαλακτοκομικής περιόδου.

Εντούτοις, για τα προϊόντα που υπόκεινται στις δακρίσεις 04.03 Β ή ex 23.07 Β του Κοινού Δασμολογίου, το μεγαλύτερο ποσό απόδοσης χορηγείται για τις εξαγωγές που πραγματοποιούνται μόνο όταν έχει προσκομιστεί απόδειξη ότι το βούτυρο που έχει χρησιμεύσει ως πρώτη ύλη για την παρασκευή των προϊόντων που υπόκεινται στη διάκριση 04.03 Β του Κοινού Δασμολογίου, ή το ακοκορυφωμένο γάλα σε σκόνη που έχει ενσωματωθεί στα προϊόντα που υπόκεινται στη διάκριση ex 23.07 Β του Κοινού Δασμολογίου παρασκευάστηκε κατά τη διάρκεια της νέας περιόδου.

2. Τα Κράτη μέλη λαμβάνουν τα απαραίτητα μέτρα όσον αφορά τα δικαιολογητικά έγγραφα που μπορούν να χρησιμεύσουν ως απόδειξη, όπως αναφέρεται στην παράγραφο 1, συμπεριλαμβανομένων και των σχετικών μέτρων ελέγχου.

Άρθρο 2

Ο παρών κανονισμός αρχίζει να ισχύει στις 3 Ιουνίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 2 Ιουνίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 140 της 20. 5. 1982, σ. 1.

(3) ΕΕ αριθ. L 155 της 3. 7. 1968, σ. 1.

(4) ΕΕ αριθ. L 264 της 23. 11. 1972, σ. 1.